laion/Wikipedia-Exotic huggingface dataset:
סלים אלאפניש

סלים אלאפֿנישׁ (בערבית: سليم الأفنيش, בגרמנית: Salim Alafenisch; נולד ב-20 בנובמבר 1948) הוא סופר, בן לשבט הבדואי אלאפֿנישׁ שבנגב. בצעירותו רעה גמלים ועד גיל 14 לא ידע קרוא וכתוב. השלים לימודים תיכוניים בנצרת ב-1971 ולימודים נוספים בלונדון. בעל תארים באתנולוגיה, סוציולוגיה ופסיכולוגיה מאוניברסיטת היידלברג שבגרמניה. סלים אלאפניש חי בגרמניה, כותב ומשדר את סיפוריו בשפה הגרמנית. מוצג כפלסטיני. נושאי סיפוריו שאובים מתרבות הבדואים, ובהם הִרבה להתמקד בעימות שבין המסורת והמודרניות בחיי היומיום של אנשי המדבר בדורות האחרונים. לדבריו, מקור השראתו בסיפורים ששמע בצעירותו באוהלי המשפחה וסביב המדורה הלילית. מספריו (כולם בגרמנית): סוחר הקטורת, 1988, שמונה נשותיו של סבא, 1989; גמל וחָח באפו, 1990; האוהל המאובן, 1993; נסיכת המדבר, 1994; ליל המשאלות, 1996; עזיזה, 1997; אמירה באוהל הכלולות 1998; מבחן האש (ה"בישעה" במשפט הבדואי - סיפורו האישי משולב במחקר שערך), 2007. חלק מספריו נועדו לבני נוער, ויש בהם שתורגמו לצרפתית, לספרדית ולאיטלקית. מדיה וקבצים בנושא סלים אלאפניש בוויקישיתוף סלים אלאפניש, במסד הנתונים הקולנועיים IMDb (באנגלית) כתביו נכתבו ופורסמו בגרמנית פרטי ספריו של אלאפניש (הוצאות לאור ומהדורות) (בגרמנית)
נימוי

האם התכוונתם ל... ליאון נימוי (Nemoy) - חוקר מדעי היהדות לנרד נימוי (Nimoy) - שחקן אמריקאי; גילם את דמותו של ספוק במסע בין כוכבים: הסדרה המקורית
לוול (מסצ'וסטס)

לוול (באנגלית: Lowell) היא אחת משתי ערי הבירה של מחוז מידלסקס (ביחד עם קיימברידג') במדינת מסצ'וסטס בארצות הברית. לוול נמצאת במקום בו נהר קונקורד נשפך אל נהר מרימק (Merrimack). העיר נמצאת במרחק של כ-40 קילומטרים צפון-מערבית לבוסטון, והיא חלק מהמטרופולין שלה. העיר היא הרביעית מבחינת גודל אוכלוסייתה במסצ'וסטס, אחרי ספרינגפילד, ווסטר ובוסטון. במקום בו נמצאת לוול שכנה בירתם של בני השבט האינדיאני פנקוק (Pennacook). באמצע המאה ה-17 החלו מתיישבים לבנים להקים יישובים באזור כמו צ'למספורד. בסוף המאה ה-17 אילצו הלבנים את הילידים למכור להם את אדמותיהם ובני פנקוק נטשו את המקום ועברו לקנדה. בסוף המאה ה-18 החלו התושבים לנצל את כוח המים במפלי הנהר מרימק כדי להפעיל טחנות קמח ומבטשות. בתחילת המאה ה-19 ביקר סוחר הטקסטיל פרנסיס קאבוט לוול בבריטניה והתרשם ממכונות האריגה החדשניות שם ויצר דומות בוולת'ם. לוול מת ב-1817, אבל יורשיו המשיכו בדרכו. הם ראו צורך במפעלים נוספים וב-1822 החליטו להקים מפעל לעיבוד כותנה במפלים שבאזור לוול של ימינו, שהיה אז בתחום השיפוט של צ'למספורד. לאחר זמן קצר החלו לקום עוד ועוד מפעלים, נחפרו תעלות שסיפקו עוד מים, וסביבם נבנה יישוב קטן. ב-1 במרץ 1826 קיבלה ההתיישבות מעמד של עיירה והייתה לחלק נפרד מצ'למספורד. העיירה נקראה לוול על שם פרנסיס קאבוט לוול. היא גדלה במהירות וכעבור עשור, ב-1 באפריל 1836, קיבלה מעמד של עיר. לוול גדלה במהירות ועד מהרה סיפחה חלקים מהתיישבויות אחרות כמו צ'למספורד וטוקסברי. באמצע המאה ה-19 כבר הייתה לוול העיר השנייה בגודלה במסצ'וסטס והמרכז התעשייתי הגדול ביותר בארצות הברית. באותו זמן העיר קלטה העיר מהגרים רבים מאירלנד בעקבות הרעב שם וכן מהגרים גרמנים רבים. מלחמת האזרחים האמריקנית פגעה בכלכלתה של לוול, שכן חלק ניכר ממנה התבסס על עיבוד כותנה מדרום ארצות הברית שהפסיקה להגיע בעקבות המלחמה. עם זאת התאוששה העיר לחלוטין זמן קצר לאחר המלחמה. בעשורים שלאחר מכן התפתחה התעשייה בלוול יחד עם התעשייה העולמית והיא קלטה מהגרים מקנדה וממזרח אירופה. בסוף המאה ה-19 נכנסו לשימוש מכונות שעבדו על בסיס מנוע קיטור אשר החליפו בהדרגה את המכונות על בסיס אנרגיה הידרואלקטרית. לוול גם היא עברה למכונות מסוג זה והן אכן שיפרו את התעשייה המקומית, אולם היא איבדה את בכורתה התעשייתית שכן כעת היה לערי חוף, כדוגמת ניו בדפורד, יתרון - הנמלים שלהם הפכו אותן ליותר נגישות לייבוא וייצוא של חומרים ותוצרים, לעומת מקומות כמו לוול שהיו נגישים רק על ידי רכבות. ההידרדרות של העיר המשיכה במאה ה-20, כשהחל תהליך בו עזבו מפעלים רבים את לוול בפרט ואת ניו אינגלנד בכלל ועברו דרומה. התהליך הואט לזמן קצר בעקבות עליית הביקוש למוצרים תעשייתיים במלחמת העולם הראשונה, אך הוא המשיך ובסוף שנות ה-20 של המאה ה-20 רוב המפעלים בעיר עזבו אותה. ההידרדרות נמשכה בעקבות אירועי השפל הגדול מיד לאחר מכן ותושבים רבים הפכו למובטלים. למלחמת העולם השנייה הייתה השפעה דומה לקודמה, אך כמוה השינוי היה זמני. המצב הירוד נמשך עד שנות ה-70 של המאה ה-20, אז העיר החלה להתאושש כמו בחלקים אחרים של מסצ'וסטס, בעיקר בזכות התפתחות של תעשיית היי-טק. בערך באותו זמן העיר קלטה מהגרים רבים מקמבודיה שברחו משלטון הקמר רוז'. בעיר נמצאת אוניברסיטת מסצ'וסטס בלוול, שהיא חלק מאוניברסיטת מסצ'וסטס, מערכת האוניברסיטאות הציבוריות של מדינת מסצ'וסטס. בעיר עובר קו של רכבת הפרוורים של בוסטון, המקשר אותה לעיר בוסטון. צרפת דייה-דה-ווז', צרפת קמבודיה פנום פן, קמבודיה מדיה וקבצים בנושא לוול בוויקישיתוף לוול, ברשת החברתית אקס (טוויטר) לוול, באתר אנציקלופדיה בריטניקה (באנגלית)
נשואה

נָשׁוּאַה (באנגלית: Nashua) היא עיר במדינת ניו המפשייר בארצות הברית. במפקד האוכלוסין של שנת 2000 מנתה אוכלוסיית נשואה 86,494 תושבים, והיא העיר השנייה בגודלה בניו המפשייר, אחרי מנצ'סטר. מבחינה כלכלית שייכת העיר, יחד עם אזור דרום ניו המפשייר, לאזור מטרופולין בוסטון. נשואה נבחרה פעמיים כעיר ש"הכי טוב לגור בה בארצות הברית" במשאל השנתי של המגזין "Money". היא העיר היחידה שדורגה במקום הראשון ברשימה זו פעמיים, ב-1987 ו-1997. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא נשואה בוויקישיתוף אתר האינטרנט הרשמי של נשואה (באנגלית) נשואה, באתר אנציקלופדיה בריטניקה (באנגלית) "Nashua cracks Money’s top 100", Nashua Telegraph, July 13, 2010 ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
מרגריטה (פירושונים)

האם התכוונתם ל... מרגריטה – משפחת קוקטיילים מרגריטה (אי) – אי בוונצואלה מרגריטה, נסיכת סבויה – מלכת איטליה פיצה מרגריטה – סוג של פיצה אישים ששמם הפרטי הוא מרגריטה מרגיטה מרגרטה
קרחון לוורט

קרחון לֶוֶורֶט (באנגלית: Leverett Glacier) הוא קרחון בהרי טאפלי, בהרי המלכה מוד, בשטח חסות רוס שבאנטארקטיקה. אורכו של הקרחון כ-90 קילומטרים ורוחבו בין 6 ל-7 קילומטרים. הקרחון זורם צפונה ממתלול ווטסון, בין רמת קליפורניה לרמת סטנפורד, ואז נוטה למערב-צפון-מערב בין הרי טאפלי להרי הרולד בירד עד שהוא נשפך אל מדף הקרח רוס, מזרחית ובסמוך לקרחון סקוט. שיא גובהו של הקרחון 790 מטרים מעל פני הים. הקרחון התגלה בדצמבר 1929 על ידי הקבוצה הגאולוגית של משלחת בירד לאנטארקטיקה, בראשותו של לורנס גולד (Laurence Gould). גולד קרא לקרחון על שם פרנק לוורט (Frank Leverett), גאולוג ידוע מאוניברסיטת מישיגן, ובר-סמכא בתחום גאולוגיית הקרחונים במרכז ארצות הברית. קרחון לוורט נמצא על הנתיב המוליך דרך ההרים הטראנס-אנטארקטיים אל כביש חוצה הקוטב הדרומי, נתיב אספקה יבשתי בין תחנת מקמרדו לתחנה האנטארקטית אמונדסן-סקוט. ב-2013 השיגה מריה לייג'רסטם שיא גינס כאשר הגיעה תוך 10 ימים בדיווש על אופני קוטב מיוחדים על כביש זה, מקצה מדף הקרח רוס אל הקוטב הדרומי. • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 189 • Fegyveresi, John M., The potential risks and future impact of a large Leverett Glacier crevasse along the South Pole Traverse (SPoT), Cold Regions Research and Engineering Laboratory (U.S.) Engineer Research and Development Center (U.S.) ERDC/CRREL;TR-17-16 • United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 215 קרחון לוורט באתר הסקר הגאולוגי של ארצות הברית קרחון לוורט באתר הגאזט האנטארקטי של ממשלת ניו זילנד קרחון לוורט באתר הגאזט האנטארקטי המשווה SCAR של ממשלת אוסטרליה מזג אוויר נוכחי מעודכן בקרחון לוורט תחזית מזג אוויר עדכנית ארוכת טווח עבור קרחון לוורט מידע גאוגרפי והיסטורי לפי מקור אחר אורכו של הקרחון 32 קילומטרים לפי מקור אחר רוחבו של הקרחון 10 קילומטרים מידע גאוגרפי כביש חוצה הקוטב הדרומי באתר נאס"א
מתלול ווטסון

מתלול ווטסון (באנגלית: Watson Escarpment) הוא מדרון (מתלול) גדול ותלול בהרי המלכה מוד, הנוטה צפונה לאורך השוליים המזרחיים של קרחון סקוט, ואחר מזרחה אל קרחון רידי, שם הוא פונה דרומה לאורך צדו המערבי של הקרחון. אורך המתלול, המקושת במידת-מה, הוא כמעט 180 ק"מ; הוא מתנשא לגובה 3,550 מ' מעל פני הים, ובין 1,000 ל-1,500 מ' מעל הקרקע הסמוכה. חלקו הצפוני-מרכזי של המתלול נצפה מנקודה גבוהה על הר קבוצת הסיוע ומופה בחלקו בדצמבר 1929 על ידי הקבוצה הגאולוגית של המשלחת הראשונה של ריצ'רד בירד לאנטארקטיקה, בראשות לורנס גולד. מנקודה קרובה יותר צפתה במתלול הקבוצה הגאולוגית של משלחת בירד לאנטארקטיקה בשנת 1934, בראשות קווין בלקברן, ובירד קרא אותו על שם תומאס ווטסון, איש עסקים אמריקאי, מממני המשלחת. המתלול מופה בפרוטרוט על ידי הסקר הגאולוגי של ארצות הברית (USGS) ממדידות וצילומי אוויר של הצי האמריקאי, בשנים 1964-1960.
סמי סוסה

סמואל קלווין פרלטה "סמי" סוֹסה (באנגלית: Sammy Sosa, נולד ב-12 בנובמבר 1968) הוא שחקן בייסבול ממוצא דומינקני אשר שיחק במייג'ור ליג בייסבול בתפקיד שחקן שדה ימני בין השנים 1989–2007. סוסה חבר במועדון חובטי 500 הום ראנס, השחקן המוביל מבחינת חבטות הום ראן בכל הזמנים בקרב השחקנים הזרים בליגה ואחד משני שחקנים בנשיונל ליג מאז שנת 1900 שהשיגו 160 RBI בעונה אחת, הישג אותו השיג בשנת 2001. סוסה הוא השחקן היחיד בכל הזמנים שאי פעם הצליח לחבוט 60 חבטות בעונה, במשך שלוש עונות רצופות. סוסה נולד במחוז סן פדרו דה מקוריס שברפובליקה הדומיניקנית. במהלך הקריירה שלו שיחק בארבע קבוצות מקצועניות שונות. הוא החל את דרכו בליגה המקצוענית בקבוצת טקסס ריינג'רס בשנת 1989. במהלך העונה עבר לקבוצת שיקגו וויט סוקס שם שיחק עד שנת 1991. בשנים 1992 - 2004 שיחק בשיקגו קאבס בה כיכב כאחד החובטים הטובים ביותר בליגה. ב-2005 שיחק בבולטימור אוריולס. ב-2007, שיחק שוב בקבוצת "טקסס ריינג'רס" שם חבט את חבטת ההום ראן ה-600 שלו במהלך הקריירה, והיה לשחקן החמישי בתולדות הליגה שהגיע להישג הזה. ב-1998 נבחר יחד עם מרק מקגווייר לספורטאי השנה של ספורטס אילוסטרייטד. כמו כן נבחר ל-MVP של ה-MLB. שמו של סוסה נקשר עם שימוש בסמים משפרי ביצועים ולכן טרם נבחר להיכל התהילה. ממוצע חבטות: 27.3% חבטות מוצלחות: 2,408 חבטות הום ראן: 609 RBI: ‏1,667 מדיה וקבצים בנושא סמי סוסה בוויקישיתוף סמי סוסה, באתר Baseball-Reference.com MLB סמי סוסה, באתר Baseball-Reference.com ליגות אחרות סמי סוסה, באתר ESPN.com MLB סמי סוסה, באתר MLB.com סמי סוסה, באתר The Baseball Cube סמי סוסה, באתר אנציקלופדיה בריטניקה (באנגלית)
אנג'לה פלזנס

דפני אן אנג'לה פלזנס (באנגלית: Daphne Anne Angela Pleasence; נולדה ב-30 בספטמבר 1941) היא שחקנית אנגלייה. פלזנס נולדה בצ'אפלטון שבשפילד בווסט ריידינג יורקשייר, בתם של השחקן דונלד פלזנס ומרים ריימונד. היא למדה באקדמיה המלכותית לאמנות הדרמה. היא ידועה בשל תפקידה כקתרין הווארד במיני-סדרה של ה-BBC משנת 1970 "ששת נשותיו של הנרי השמיני". תפקידים נוספים היו לה בסרט "עלובי החיים", בעיבוד לרומנים של אנתוני טרולופ "דברי ימי בארצ'סטר", בסדרה מנספילד פארק, ב"סילס מרנר". כמו גם השתתפה בתפקיד אורח בסדרות "רציחות במידסומר" ו"גברת מרפל". הופעות בולטות שלה היו בסרטי אימה משנות השבעים של המאה העשרים, בהם "From Beyond the Grave",‏ "Symptoms" ו-"The Godsend". בסדרה האימה-הקומית "Dr. Terrible's House of Horrible" שיחקה בתפקיד אורח כסאטירה על הופעותיה הקודמות. ב-1988 שיחקה בסרט "Stealing Heaven". היא גילמה את דמותה של אליזבת הראשונה בפרק "The Shakespeare Code" בסדרת המדע בדיוני "דוקטור הו". ב-1984 שיחקה בתפקיד רוח חג המולד של העבר בסרט הטלוויזיה "מזמור חג המולד". ב-2002 הופיעה בסרטו של מרטין סקורסזה "כנופיות ניו יורק". בין המחזות שהשתתפה בהם בשידורי רדיו היה עיבוד של ה-BBC ל"סדרת המוסד" מאת אייזק אסימוב בה גילמה את בייטה דארל. אנג'לה פלזנס, במסד הנתונים הקולנועיים IMDb (באנגלית) אנג'לה פלזנס, באתר MusicBrainz (באנגלית) אנג'לה פלזנס, באתר Discogs (באנגלית)
אניה רבינוביץ'

אניה רבינוביץ' (נולדה בשנת 1985), היא שחיינית עבר ישראלית, אלופת ישראל ושיאנית ישראל במשחי החופשי למרחקים בינוניים וארוכים. ייצגה את ישראל באליפות אירופה (ברלין 2002). רבינוביץ' התאמנה בקבוצת הפועל ירושלים. בתחרויות השחייה של המכביה השש-עשרה שנערכה ביולי 2001 זכתה רבינוביץ' במדליית זהב במשחה ל-200 מטר חופשי בתוצאה של 2:07.31 דקות. שבועיים לאחר מכן, באליפות ישראל היא זכתה במדליית זהב, במשחה ל-400 מטר חופשי בתוצאה של 4:23.64 דקות. בתחרות שנערכה ביאלבה, צ'כיה במרץ 2002 זכתה רבינוביץ' במדליית כסף במשחה ל-800 מטר שיא אישי חדש של 8:43.38 דקות, התוצאה השנייה בטיבה בכל הזמנים של שחיינית ישראל באותה עת אחרי שיאה של עדי ביכמן. ובכך קבעה את המינימום לאליפות אירופה. שבוע לאחר מכן, באליפות ישראל בשחייה שנערכה בקיבוץ גבעת חיים היא זכתה במדליית זהב, במשחה ל-400 מטר חופשי בשיא ישראלי חדש של 4:15.72 דקות. בתחילת אוגוסט 2002 סייה רבינוביץ' במקום 21 במשחה ל-800 מטר חופשי בתוצאה של 9:08.41 דקות ובמקום 26 במשחה ל-400 מטר חופשי בתוצאה של 4:22.60 דקות. יומיים לאחר מכן, באליפות ישראל בשחייה היא זכתה ב-3 מדליות זהב אישיות, במשחה ל-400 מטר חופשי בתוצאה של 4:23.61 דקות, במשחה ל-800 מטר חופשי בתוצאה של 9:07.02 דקות ובמשחה ל-1500 מטר חופשי בשיא ישראלי חדש של 17:21.04 דקות. באליפות ישראל בשחייה שנערכה ב-2003 זכתה רבינוביץ' בשתי מדליות זהב, במשחה ל-400 מטר חופשי בתוצאה של 4:26.49 דקות ובמשחה ל-800 מטר חופשי בתוצאה של 9:05.36 דקות. מדיה וקבצים בנושא אניה רבינוביץ' בוויקישיתוף אניה רבינוביץ' באתר Swimrankings (באנגלית) אורי שטיפט, תוצאה מצוינת לאניה רבינוביץ' בצ'כיה - מדליית כסף, באתר איגוד השחייה בישראל אורי שטיפט, שיא ישראלי מצוין לאניה רבינוביץ ב-400 מטר חופשי, באתר איגוד השחייה בישראל אליפות ישראל בשחייה: שיאים חדשים לשילו איילון ולאניה רבינוביץ', באתר ynet, 6 באוגוסט 2002
סן חוסה (פירושונים)

סן חוסה (בספרדית: San José; באנגלית נהגה "סן חוזה") הוא שם שמשמעו "יוסף הקדוש". האם התכוונתם ל... סן חוסה – בירת קוסטה ריקה. סן חוסה (מחוז) – מחוז בקוסטה ריקה שבירתו היא סן חוסה. סן חוזה (קליפורניה) – עיר במדינת קליפורניה בארצות הברית. סן חוזה ארת'קווייקס – קבוצת כדורגל מהעיר סן חוזה. סן חוזה שארקס – קבוצת הוקי קרח מהעיר סן חוזה. סן חוסה דה מטאן – עיר בפרובינציית סלטה בארגנטינה. סן חוסה דה חאצ'ל (אנ') – עיר בפרובינציית סן חואן בארגנטינה. סן חוסה דל גואביארה (אנ') – בירת מחוז גואביארה בקולומביה. סן חוסה דה קוקוטה (אנ') – השם הרשמי של העיר קוקוטה בקולומביה. סן חוסה דל קאבו (אנ') – עיר במדינת באחה קליפורניה הדרומית במקסיקו. סן חוסה דה דויד – השם הרשמי של העיר דויד בפנמה. סן חוסה (נואבה אסיחה) (אנ') – עיר בפרובינציית נואבה אסיחה במחוז מרכז לוזון בפיליפינים. סן חוסה דל מונטה (אנ') – עיר בפרובינציית בולקן במחוז מרכז לוזון בפיליפינים. סן חוסה (מחוז באורוגוואי) (אנ') – מחוז באורוגוואי סן חוסה דה מאז'ו (אנ') – בירת מחוז סן חוסה באורוגוואי סן חוסה (כדורגל) (אנ') – קבוצת כדורגל מהעיר אורורו בבוליביה. אישים מיקל סן חוסה – כדורגלן ספרדי ראו גם יוסף הקדוש (פירושונים)
וילנה (מחוז משנה)

מחוז-משנה וילנה (בליטאית: Vilniaus rajono savivaldybė, ‏האזנה‏Ⓘ‏, וילנוס; בפולנית: Samorząd Rejonu Wileńskiego) הוא אחד מ-60 מחוזות משנה של ליטא, במזרח המדינה על גבול בלארוס. בחלוקה המנהלית של ליטא הוא מחוז-משנה של מחוז וילנה. מחוז-משנה וילנה משתרע על פני 2,129 קמ"ר, ואוכלוסייתו מנתה בשנת 2011, למעלה מ-94,000 תושבים. העיר וילנה, שמוגדרת כמחוז משנה בפני עצמה, משמשת כמרכז המנהלי שלו ושל מחוז וילנה כולו. מדיה וקבצים בנושא וילנה בוויקישיתוף אתר האינטרנט הרשמי של וילנה (בליטאית) מחוז-משנה וילנה באתר "דיוקן מחוזות ליטא" (באנגלית) ערך זה הוא קצרמר בנושא גאוגרפיה של ליטא. אתם מוזמנים לתרום לוויקיפדיה ולהרחיב אותו.
כלבי המלחמה

כלבי המלחמה (באנגלית: The Dogs of War) הוא ספר מתח מאת פרדריק פורסיית', שפורסם לראשונה בשנת 1974, המספר על שכירי חרב המבצעים הפיכה במדינה דמיונית במערב אפריקה. שם הספר לקוח מתוך משפט מן המחזה יוליוס קיסר מאת ויליאם שייקספיר: זעק חמס ושלח את כלבי-המלחמה את ההשראה לספר שאב הסופר משהותו בגינאה המשוונית בשנות השבעים. בשנת 1980 עובד הספר לסרט קולנוע מצליח בבימויו של ג'ון אירווין ובכיכובם של כריסטופר ווקן, טום ברנג'ר וג'ו-בת' ויליאמס. קארלו אלפרד תומאס שאנון, יוצא חיל הנחתים המלכותי, הפועל כשכיר חרב באפריקה נשכר על ידי סר ג'יימס מנסון, איש עסקים בריטי, במטרה לגייס כוח שכירי חרב לביצוע הפיכה צבאית במדינה הדמיונית זאנגארו ולהדיח את הרודן ז'אן קימבה. הספר "כלבי המלחמה", באתר "סימניה" הסרט "כלבי המלחמה", במסד הנתונים הקולנועיים IMDb (באנגלית). משה דור, כלבי המלחמה, מעריב, 23 בינואר 1981. פרדריק פורסיית', "כלבי המלחמה", הוצאת שוקן, 1975, עמוד 5. יוסי מלמן, "כלבי המלחמה" - הדבר האמיתי, באתר הארץ, 24 ביוני 2008 אורי קליין, כלבי המלחמה, 22:00 ,MGM, באתר הארץ, 23 במרץ 2003 פרדריק פורסיית', "כלבי המלחמה", הוצאת שוקן, 1975, עמוד 13. פרדריק פורסיית', "כלבי המלחמה", הוצאת שוקן, 1975, עמודים 126–127. פרדריק פורסיית', "כלבי המלחמה", הוצאת שוקן, 1975, עמודים 103–108.
נרינגה (מחוז משנה)

נרינגה (בליטאית: Neringos savivaldybė) הוא אחד מ-60 מחוזות משנה של ליטא, בחלוקה המנהלית של ליטא הוא מחוז-משנה של מחוז קלייפדה. מחוז-משנה נרינגה משתרע על פני 94.4 קמ"ר, ואוכלוסייתו מנתה בשנת 2010, למעלה מ-3,685 תושבים, בנרינגה קיים מוזיאון שנוסד בשנת 1933 והוא מונה כ-4,500 פריטים שונים. מדיה וקבצים בנושא נרינגה בוויקישיתוף אתר האינטרנט הרשמי של נרינגה (בליטאית) ערך זה הוא קצרמר בנושא גאוגרפיה של ליטא. אתם מוזמנים לתרום לוויקיפדיה ולהרחיב אותו.
סן חוסה (מחוז)

סן חוסה (בספרדית: San José) הוא מחוז בקוסטה ריקה. המחוז, הנמצא במרכז קוסטה ריקה, גובל במחוזות אלחואלה וארדיה בצפון, בלימון בצפון-מערב, בקרטגו ובחלק נוסף של מחוז לימון במערב, ובפונטרנס בדרום-מערב, בדרום ובמזרח. במחוז מתגוררים 1,404,242 תושבים (נכון ל-2011), והוא המחוז המאוכלס ביותר בקוסטה ריקה. בירת המחוז היא סן חוסה. מבחינה מנהלית מחוז סן חוסה מחולק ל-20 קנטונים, יותר מכל מחוז אחר בקוסטה ריקה. מדיה וקבצים בנושא סן חוסה בוויקישיתוף מפקד האוכלוסין והדיור הלאומי של 2011: תוצאות כלליות, מכון הסטטיסטיקה ומהפקדים הלאומי של קוסטה ריקה (בספרדית).
ויקטור מורוז

ויקטור ואסיליוביץ' מורוז (באוקראינית: Віктор Васильович Мороз; נולד ב-18 בינואר 1968) הוא כדורגלן עבר אוקראיני ששיחק בעמדת החלוץ. מורוז התחיל את הקריירה שלו במחלקת הנוער של דינמו קייב. ב-15 במרץ 1991 ערך את הופעת הבכורה שלו בקבוצה הבוגרת במשחק נגד שחטאר דונצק. בקיץ 1993 עזב לראשונה את אוקראינה וחתם בהפועל באר שבע הישראלית. ב-28 באוגוסט 1993 ערך את הופעת הבכורה שלו בקבוצה בניצחון 1-3 נגד הפועל חיפה בו אף כבש את שער הבכורה שלו בישראל. את עונתו הראשונה בישראל סיים עם 9 שערים ב-36 הופעות וסיים את העונה עם באר שבע במקום ה-3 שהוביל לגביע אופ"א. עונה לאחר מכן כבש 11 שערים והיה מלך השערים של הקבוצה. בקיץ 1995 חתם במכבי תל אביב וזכה עימה בדאבל, אך היה שותף רק ב-25 משחקים וכבש 2 שערים. בקיץ 1997 חתם בהפועל צפרירים חולון, בה שותף ולא מצא את הרשת. אך במהלך תקופתו בחולון נפצע למשך שנה. בשנת 1999 חזר לשחק כדורגל כאשר חתם בצסק"א קייב, וכעבור עונה אחת חתם בליאונינג ווהווין הסינית בה סיים את הקריירה. בשנת 2004 התחיל את הקריירה שלו כמאמן כאשר מונה למאמן נבחרת אוקראינה בכדורגל חופים עימה הגיע למקום השלישי באליפות אירופה בכדורגל חופים שהוביל לאליפות העולם בכדורגל חופים בו סיימה אוקראינה במקום השישי ובסיום האליפות עזב את נבחרת החופים. בשנת 2007 מונה לסקאוט של דינמו קייב. בשנת 2012 מונה למאמן ווהלין לוצק. דינמו קייב אליפות ברית המועצות: 1990 אליפות אוקראינה: 1992/1993 הגביע האוקראיני: 1992/1993 מכבי תל אביב אליפות ישראל: 1995/1996 הגביע הישראלי: 1995/1996 ויקטור מורוז, באתר Transfermarkt ויקטור מורוז, באתר FootballDatabase.eu
פלרגוניום

פֵּלַרְגּוֹנְיוּם (שם מדעי: Pelargonium) הוא סוג של צמח ממשפחת הגרניים ונמנה עם צמחי הגינה והבית הנפוצים ביותר באזורנו. השם "גרניום" משמש לעיתים באופן שגוי לתיאור צמחים מהסוג פלרגוניום (Pelargonium) ממשפחת הגרניים. בלבול זה נובע מכך שבעבר, כאשר צמחים מסוג פלרגוניום הובאו מאפריקה הדרומית לאירופה, הם זוהו בטעות כשייכים לסוג גרניון (Geranium). למרות שהם שייכים לאותה משפחה, גרניון ופלרגוניום הם שני סוגים נפרדים. במיוחד בארצות הברית, המונח "גרניום" משמש לעיתים קרובות לתיאור פלרגוניום בגינון ובמסחר, למרות שהשם הבוטני הנכון הוא פלרגוניום. השימוש השגוי נמשך בשל המסורת והפופולריות של הצמחים הללו בגינות. השם "Geranium" נגזר מהמילה היוונית "γέρανος" (geranos), שפירושה "עגור". זה מתייחס לצורת הפרי של הצמח, המזכירה מקור של עגור. לעומת זאת, הסוג "Pelargonium" (פלרגון) נגזר מהמילה היוונית "πελαργός" (pelargos), שפירושה "חסידה". גם כאן, השם מתייחס לצורת הפרי הדומה למקור של חסידה. לפרח הפלרגוניום יש חמישה עלי כותרת, והוא פורח בכל ימות השנה בשלל צבעים: לבן, ורוד, סגול, אדום וארגמן. בפרי הפלרגוניום יש חמישה זרעים. מבין החרקים שניזונים מהצמח אפשר לציין את זחלי הפרפר כחליל הפלרגון או כחליל הפלרגוניום (שם מדעי: Cacyreus marshalli). עלי פלרגוניום מכילים שמנים אתריים המדיפים ריח חריף. נהוג להוסיף אותם כחומר ריח במוצרים רבים. בתעשיית המזון משתמשים בשמנים אלו בייצור משקאות, ממתקים ודברי מאפה. פלרגון חריף (Pelargonium graveolens) פלרגוניום הגננים (Pelargonium hortorum) מדיה וקבצים בנושא פלרגוניום בוויקישיתוף פלרגוניום, באתר ITIS (באנגלית) פלרגוניום, באתר NCBI (באנגלית) פלרגוניום, באתר האנציקלופדיה של החיים (באנגלית) פלרגוניום, באתר Tropicos (באנגלית) פלרגוניום, באתר GBIF (באנגלית) פלרגוניום, באתר IPNI (באנגלית) אורן אוסטר, בא לשכונה פרפר חדש: כחליל הפלרגון, באתר מדע גדול, בקטנה, ‏18 לנובמבר 2019 ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
קלייפדה (מחוז משנה)

קלייפדה (בליטאית: Klaipėdos rajono savivaldybė) הוא אחד מ-60 מחוזות משנה של ליטא, בחלוקה המנהלית של ליטא הוא מחוז-משנה של מחוז קלייפדה. מחוז-משנה קלייפדה משתרע על פני 1,336 קמ"ר, ואוכלוסייתו מנתה בשנת 2011, קרוב ל-50,000 תושבים. מדיה וקבצים בנושא קלייפדה בוויקישיתוף אתר האינטרנט הרשמי של קלייפדה (בליטאית) קלייפדה, ברשת החברתית פייסבוק קלייפדה, ברשת החברתית אינסטגרם קלייפדה, ברשת החברתית LinkedIn קלייפדה, סרטונים בערוץ היוטיוב מחוז-משנה קלייפדה באתר "דיוקן מחוזות ליטא" (באנגלית) ערך זה הוא קצרמר בנושא גאוגרפיה של ליטא. אתם מוזמנים לתרום לוויקיפדיה ולהרחיב אותו.
גאספה (עיר)

גאספה (בצרפתית: Gaspé) היא עיר בקצה חצי האי גאספזי שבמזרח קוויבק, קנדה. גאספה היא העיר המאוכלסת ביותר בחצי האי גאספזי. נכון לשנת 2011 היו בעיר 15,163 תושבים לפי הוועדה למקור השמות של קוויבק, קיימות מספר תאוריות למקור השם גאספה. ז'אק קרטייה שמה על מקום מדרום לאי אונטיקוסטי בשם Honguedo (אונז'דו) שמשמעותו "מקום התכנסות" בשפת מיקמק (אנ'). שם זה נשמר בשמו של המצר בין האי ד'אונטיקוסטי לחצי האי גאספזי שנקרא מצר אונז'דו. בנוגע לשם גאספה יש מספר השערות: ההשערה הראשונה טוענת שמקור השם הוא משפת המיקמק, אחת מהשפות האמרינדיאניות. במיקמק המילה "Gespeg" משמעותה סוף האדמה. המילה הזו היא גם המקור לשם "Gespegeoag" שהועבר לצרפתית לשם גאספזי, שמו של כל חצי האי. השערה אחרת היא שמקור המילה היא מבסקית geizpe שמשמעותו צל או מקום הגולים. הסיבה שמעריכים שמקור השם מהשפה הבסקית היא מפני שכאשר ז'אק קרטייה מגיע למפרץ גאספה במהלך קיץ 1534, היה מלווה במספר ספנים בסקים שכבר הגיעו למפרץ סנט לורנס לציד לווייתנים. ההשערה שמקובלת היום היא ההשערה הראשונה כאשר המשמעות של סוף נובעת ממיקום העיר בקצה חצי-האי. העיר מורכבת ממרכז העיר שמסביבו מספר כפרים (או רבעים). זאת העיר העיקרית באזור והיא העיר עם האוכלוסייה המיקמקית השלישית בגודלה. העיר נמצאת בקצה חצי האי גאספזי שמפריד בין נהר סנט לורנס לבין מפרץ סנט לורנץ. הגן הלאומי פוריון נמצא מחוץ לגבולות העיר. הגן הלאומי נוסד ב-1970 והוא ממוקם בקצה גאספזי. שטחו 244 קמ"ר. ב-24 ביולי 1534, במהלך המסע הראשון שלו לאמריקה, ז'אק קרטייה הוא נמלט למצר גאספה וסימן שם צלב כדי לציין שהוא לקח את הטריטוריה בשמו של פרנסואה הראשון, מלך צרפת. זה גם המקום בו הוא פוגש את דונקונה עם 150 אירוקויים שהיו במסע דיג. מיקום זה היה מרוחק ממקום מושבם במעלה נהר סנט לורנס. במסגרת חוזה פריז צרפת ויתרה על העיר, כמו על כל החזקותיה באמריקה הצפונית, והאנגלים נכנסו לעיר. באותן שנים התפתחה מאוד תעשיית הדיג באזור בעיקר של דג הבקלה. ב-1934, הממשל הפדרלי החליט להקים צלב מגרניט במסגרת חגיגות 400 שנה להגעת קרטייה. הצלב סותת מסלע גרניט אפור והגיע לגובה של 9.75 מטר. צ'ילה פוארטו מונט, צ'ילה צרפת סן-מלו, צרפת מדיה וקבצים בנושא גאספה בוויקישיתוף אתר האינטרנט הרשמי של גאספה (בצרפתית) גאספה, באתר אנציקלופדיה בריטניקה (באנגלית) הניו יורק טיימס, מסע אל חצי האי גַסְפֶּה הקנדי, באתר הארץ, 15 בנובמבר 2022 מידע מאתר המפקד הלאומי הקנדי גאספה: מידע על מקור השם מאתר השמות של קוויבק
פרינאי (מחוז משנה)

פרינאי (בליטאית: Prienų rajono savivaldybė) הוא אחד מ-60 מחוזות משנה של ליטא, בחלוקה המנהלית של ליטא הוא מחוז-משנה של מחוז קובנה. מחוז-משנה פרינאי משתרע על פני 1,031 קמ"ר, ואוכלוסייתו מנתה בשנת 2014, למעלה מ-28,500 תושבים. מדיה וקבצים בנושא פרינאי בוויקישיתוף אתר האינטרנט הרשמי של פרינאי (בליטאית) פרינאי, ברשת החברתית פייסבוק ערך זה הוא קצרמר בנושא גאוגרפיה של ליטא. אתם מוזמנים לתרום לוויקיפדיה ולהרחיב אותו.
מאיר שפירא (פירושונים)

האם התכוונתם ל... רבנים רבי מאיר שפירא (תרמ"ז, 1887 - תרצ"ד, 1933)- מייסד וראש ישיבת חכמי לובלין ומחולל הדף היומי רבי מאיר יהודה שפירא - מייסד חסידות בוקווסק בגליציה המערבית רבי מאיר שפירא (תרמ"ד - תש"ב) - האדמו"ר השלישי מבלאז'וב חיים מאיר יחיאל שפירא – **חיים מאיר יחיאל שפירא (תקמ"ט, 1789 – תר"ט, 1849) - כונה "השרף ממוגלניצא", נכדו של רבי ישראל הופשטיין מקוז'ניץ. חיים מאיר יחיאל שפירא (תרט"ז – תרל"ג) - בנו של רבי אלימלך שפירא מגרודז'יסק ונכדו של "השרף ממוגלניצא". אביו של האדמו"ר ישראל שפירא מגרודז'יסק. חיים מאיר יחיאל שפירא (תרכ"ד, 1863 – תרפ"ד, 1924) - נכדו של "השרף ממוגלניצא", האדמו"ר הראשון בשושלת דרוהוביץ' חיים מאיר יחיאל שפירא (תרס"ז, 1907 – תשס"ז, 2007) - רב ואדמו"ר בנארול, בניו יורק ובבני ברק אחרים מאיר שפירא (ראש מועצה) – ראש המועצה המקומית הרביעי של עפולה מאיר שפירא (מחנך) – מורה וכותב ספרי לימוד, יקיר ירושלים מאיר שפירא (קצין) – מתמטיקאי, סגן אלוף ביחידה 515